Aħna tal-Mazzun inħossu la l-gvern u lanqas il-knisja m'għandha d-dritt tindaħal lil min għandu jħobb invidividwu. Din hija ħaġa privata u l-gvern għandu jillegaliżża rabtiet ċivili għal kulħadd, tkun xi tkun l-orjentazzjoni sesswali tagħhom. Għalhekk napplawdu l-isforz ta' Jeffrey Pulliċino Orlando li kien strumentali biex jiddaħħal id-divorzju u jista' jkun strumentali biex issir ġustizzja ma' min hu gay u jixtieq li jingħaqad mal-maħbub tiegħu u tagħha. Il-kilba tal-gvern u tar-reliġjon Kattolka li jiddettaw l-liġijiet u l-valuri dommatiċi fuq ħaddieħor mingħajr ma jagħtu kas li mhux kulħadd jaqbel mat-twemmin tagħhom hija kilba oppressiva u anti-demokratika. Il-gvern għandu jkun fuq in-naħa ta' l-individwu u mhux fuq in-naħa ta' istituzzjoni reliġjuża li l-liġijiet tagħha huma ntenzjonati biex ikomplu jemarġinaliżżaw sezzjoni tal-poplu għax huma omosesswali. Din hija diskriminazzjoni sesswali li hija t'għajb għal-liġi ferm aktar ġusti li jinsabu f'ħafna pajjiżi li huma membri ta' l-UE.
Updated: MP does not rule out gay marriages Bill – timesofmalta.com